
V" entriculo  cum  reliquo  corpore  consensus  ta- 
lis et  tantus  est,  ut  summam  Medici  attentionem 
sibi  optimo  jure  semper  vindicarit,  sitque  vindi- 
caturus. Hac  attentione  nunquam  non  dignus 
erit,  sive  functionem  imprimis  utilem  spectemus, 
qua  fruges  et  carnes  ingestas  systemati  assimilat, 
et  sic  vires  renovat,  et  damnum  diversarum  ma- 
chinae animalis  partium  reficit  \ sive  ut  sedem 

sympathiae  principem ; nam  “ Languido  ventri- 
“ culo,  languent  omnia.”  Quantopere  totum 
corpus  afficit  ventriculus,  in  nullo  e morbis  prope 
innumeris,  qui  genus  humanum  invadunt,  tam 
plane  cernitur,  quam  in  hujus  organi  inflamma- 
tione ; primo  enim  impetu  homo  firmissimus  va- 
cillat. Venenis  in  eum  assumptis  prosternun- 
tur maximae  vires.  Medicamenta  fastidium 
cientia  hominem  aegrum  et  debilem  reddunt ; 
denique  ictum  vel  levem  in  ventriculi  sedem  im- 
pactum, mors  subita  haud  raro  secuta  est.  Si 
maxime  necessaria,  quae  maxime  generalia,  sint 
organa  habenda,  naturam  animantium  ne  raptim 
quidem  inspicere  possumus,  quin  utilitatem  ven- 
triculi cernamus  ; quippe  cuncta,  vel  infima,  ani- 
mantia ventriculum  habent ; et  ubi  cor,  pulmones, 
cerebrum,  ceteraque  viscera  apprime  necessaria  in 
superiore  animalium  ordine,  vanescunt,  hunc  ni- 
hilominus invenimus,  saepe,  ceu  arteriae,  ramos 
pandentem,  et,  specie  saltem,  plerisque  muneribus 
fungentem,  quae  minus  simplici  fabricae  animali- 
um superiorum  pertinent. 

De  concoctione  depravata,  cui  nomen  Dj/.s- 
-pensice  imponitur,  breviter  his  paginis  disserere 

statui.  Prius  autem  quaerendum  est,  quae  vires 
concoctioni  inserviant ; functio  quoque  in  ho- 
mine sano  consideranda  est.  Viri  solertes  a Hip- 
pocrate usque  ad  nostra  tempora,  sententiis  de 
viribus  quae  cibum  in  chylum  convertunt  valde 
discreparunt.  Hippocrates  putredini,  quidam 
tritui,  alii  calori,  alii  denique  fermentationi  im- 
putandum censent.  Omnes  autem  ineptiis  prae- 
stat Van  Helmont,  cui  placet,  hoc  effici  a vi 
vitali  anima?,  quae,  si  illi  credamus,  sedem  in  ven- 
triculo habet.  Vix  minus  inepta  fuerunt  com- 
menta aliorum  et  recentiorum  medicorum,  donec 


in  mentem  cuidam  cecidit,  fieri  posse,  ut  haec 
mutatio  mira  ab  aliquo  solvente  incognito  affi- 
ceretur. Hanc  conjecturam  accurate  confirma- 
runt Reaumur,  Monro,  Hunter,  Stevens,  et 
Sp ali.anzani,  quorum  uterque,  multis  experi- 
mentis perite  ac  feliciter  institutis,  demonstravit, 
in  noc  processu  maxime  activum  esse  succum 
limpidum  et  mucilaginosum,  a ventriculo  secre- 
tum ; aquae  purae  similem  ; quibusdam  animali- 
bus insipidum,  aliis  aliquantulum  aut  acidum  aut 
alkalinum. 

Tantum  abest  a rebus  quibus  miscetur  ad  putu- 
dinem  aut  fermentationem  disponendis,  ut  harum 
mutationum  utrique  valde  resistat.  Non  mollia 
tantum  in  ventriculum  vulgo,  ut  alimenta,  recep- 
ta dissolvit ; ossa  quidem  omnino  dissoluta  sunt, 
aut  multum  ponderis  amiserunt ; ebur  quoque,  el 
dentium  encaustum  in  ventriculis  aliquorum  ani- 
malium solvuntur ; et  ventriculus  ipse,  hujus 
succi  non  nisi  in  corpore  vivo  resistit  actioni ; 
enim  post  mortem,  saepe  erosus  cernitur.  Imo 
tanta  est  vis  hujus  liquoris,  ut  res  extra  corpus 
dissolvere,  per  experimenta  quorundam  philoso- 
phorum cognita  sit ; ad  hoc  tamen  efficiendum 
idem  calor  adsit  necesse  est,  qui  in  vivo  corpore 
animalis  ex  quo  paratum  est,  liquor  solvens. 
Nonnihil  interesse  videtur  inter  succum  gastri- 
cum animalium  quibus  calidus,  et  eorum  quibus 
frigidus  sanguis  est  ■ in  his  enim  tam  cito  quam 
in  illis  solvitur  cibus.  Everardus  Home,  Eques, 
(ut  et  alii)  observavit,  abdomine  vivorum  ani- 
malium patefacto,  ventriculum  plerumque  inven- 
tum esse  in  duos  sacculos,  vel  sedes,  a stzactura 
in  medio  divisum.  In  cardiaca  vel  sacculo  sinis- 
tro, res  variae  quas  animal  nuper  devoraverat,  ta- 

cile  a colore  caeterisque  rebus  detectae  sunt,  py- 
lorica autem  plena  erat  massa  cinerea  et  pultacea 
in  qua  nullum  vestigium  cernere  erat  pristini 
status  cibi.  Inde  ratus  est,  cardiacam  nihil  aliud 
habendam  esse  quam  receptaculum  aut  mace- 
ratorem,  a quo  cibus  sensim  transmittitur,  ut  pro- 
cessui concoctionis  in  pylorico  sacculo  subjiciatur. 
Hanc  opinionem  confirmare  videntur  dissectiones 
complurium  ex  animalibus  inferioribus  ; quippe 
in  equo,  in  lepore,,  et  quibusdam  aliis,  cardiaca 
tenui  cuticula  tegitur,  et  vicem  receptaculi  tan- 
tum praestat ; pylorica  autem  speciem  rugosam 
habet  ventriculi  quarti  vel  concoquentis  animali- 
bus ruminantibus  proprii.  Scimus  enim -cibum 
in  iiis  animalibus  minimam  subire  mutationem, 
donec  in  ventriculum  quartum  venit,  quum  alii 
tres  tantum  ad  alimentum  moliendum  et  contun- 
dendum sufficiant. 

In  corpore  humano  ventriculus  ad  orificium 
cardiacum  firmiter,  ad  pyloricum  laxius  affigitur, 
inter  haec  laxe  pendens : Impletum,  in  se  volvit, 
et  hoc  motu  orificium  cardiacum  claudit,  ita  ut 
extremae  parti  aesophagi  valvulae  vicem  tribuat ; 
ascensu  tamen  potius  juvat  transitum  cibi  con- 

cocti,  vel,  ut  nunc  dicitur,  chymi,  in  intestina. 
Ventriculus  sanguinem  accipit  ab  arteria  coelia- 
ca ; et  vis  nervosa  a pari  vago  et  ramis  intercos- 
talium derivatur,  quae,  quum  omnia  viscera  tho- 
racis et  abdominis  quoque  suppeditent,  expli- 
cationem quodammodo  praebent  magni  inter 
ventriculum  consensus,  et  partes  quamvis  distan- 
tes corporis;  caput  scilicet,  cor,  pulmones,  &-c., 
quae  omnia,  plus  minusve  patiuntur  in  hujus  organi 
affectibus. 

In  corpore  sano,  cibus  bene  manducatus,  et 
saliva  copiose  mistus,  in  ventriculum  descendit, 
ubi  cum  succo  gastrico,  vel  solvente,  miscetur, 
omniaque  corpuscula  varia,  prorsus  confundun- 
tur, ab  actione  musculosa  visceris ; nullus  aer 
emittitur,  omnisque  eructatio,  sive  aeris  qui  de- 
voratus sit,  sive  cujusvis  alius  rei,  ab  apparatu 
valvulato,  quem  supra  memoravimus,  compesci- 
tur, denique  spatio  inter  tres  et  quinque  horas  to- 
tum  alimentum  in  massam  cineream,  pultd.ceum, 
et  semifluidum,  mutatum  est ; sphincter  valvatus 
pylori  nunc  relaxatur,  et  maxima  pars  massas 
concocta;  gradatim  in  intestina  transiit,  in  duo- 
deno, secretionibus  jecinoris  et  pancreatis  com- 

mista,  per  reliquam  partem  tubi  intestinalis,  ac- 
tioni absorbentium  subjicitur;  et  copia  nutri- 
menti salutaris  distributa  ad  jacturam  corporis 
reficiendam,  corpuscula  terrena,  et  quae  solvi  ne- 
queant, per  canales  proprias,  et  tempestivis  in- 
tervallis, demum  extruduntur. 


His  paucis  notatis  de  viribus  quae  cibi  concoc- 
tioni inserviunt,  et  de  functione  sana,  nunc  ani- 
mum advertamus,  ad  argumentum  quod  nobis  in 
hac  dissertatione  praecipue  proposuimus,  concoc- 
tionem, scilicet,  depravatam,  vel  Dyspepsiam. 


DEFINITIO. 

“ Akorexia,  nausea,  vomitus,  inflatio,  ructus, 
“ ruminatio,  cardialgia,  gastrodynia,  pauciora 
“ saltem  vel  plura  horum  simul  concurrentia, 
“ plerumque  cum  alvo  adstricta  ; et  sine  alio,  vel 
“ ventriculi  ipsius,  vel  aliarum  partium  morbo*.” 


* Vid.  Ccli.ent  Synopsis  Nosolog.  Method. 

Tot  tamen,  et  tam  varia  sunt  phenomena  qux- 
morbum  comitantur,  ut  difficile  sit,  compluri- 
bus etiam  verbis,  enumerare  cuncta  quae  singu- 
lis casibus  adsint.  Pauca  e maxime  molestis  et 
generalibus,  seligere  conabor. 


HISTORIA. 

Hic  plerumque  ineuntis  aetatis  morbus  est,  et 
sensim  irrepere  saepe  videtur.  Puerum  ipse  novi, 
qui  primo  semel  tantum  in  hebdomade  Dyspep- 
siae symptomata  praebuit ; paulatim  morbi  ac- 
cessus frequentiores  facti  sunt,  donec  in  Dyspep- 
siam confirmatam  exierunt ; quae  diu,  etiam  in 
tempus  praesens,  inveteravit.  Ineunte  morbo, 
talis  ponderis  et  molestiae  sensus,  qualis  sanus  fere 
sentit  quum  violenter  se  exercere  statim  post 
prandium  coactus  sit,  aegro  semper  adest  in  ven- 
triculi sede  ; et  lioc  inter  prima  signa  incipientis 
morbi  est,  cum  sensu  ardoris  ventriculi  et  aeso- 
phagi  extremi,  et  eructatione  materiae,  plerum- 
que acidae,  nonnunquam  insipidae.  Deficit  cibi 
appetitus  ; conspectus  etiam  cibus,  aut  imagina- 

tioni  se  offerens,  fastidium  ciet;  aut,  e contrario, 
cupidine  plus  quam  solito  cibum  interdum  ap- 
petit, cui  si  indulgeat  neger,  a multis  symptoma- 
tibus molestissimis  saepe  in  tempus  levatur;  nau- 
sea vel  vomitus  cum  torminibus,  et  ventriculi  et 
intestinorum  saevis  doloribus,  cardialgia  angente,  et 
alvo  plerumque  astricta;  intestina  murmurant, 
flatuque  multum  distenduntur;  qui,  si  sursum 
.deorsumve  se  extricat,  aegro  levamen  affert : Cor- 
pus reliquum  male  se  habet ; adest  dolor  capitis, 
vertigo,  muscae  volitantes,  scintillae  ante  oculos,  et 
tinnitus  aurium,  lassitudo  et  debilitas  musculo- 
rum voluntariorum  ; corpus  et  animus  pariter  ad 
operam  navandum  impotentia  ; male  plerumque 
.dormit  aeger  ; diris  insomniis,  incubu,  aut  mem- 
ibrorum  spasmo  turbatus. 

Post  cibum  captum,  praesertim  carnes  aut  ciba- 
ria condita,  afficitur  somnolentia,  calore,  vultus 
rubore,  arteriarum  pulsibus  praeter  solitum  fre- 
quentibus ; si  somnolentiae  indulgetur,  ingravescit 
tcbris,  et  tum  incubus  maxime  imminet;  exper- 
giscitur  tandem  debilis,  defatigatus,  nec  refec- 
tus. Huic  autem  somnolentiae  si  fortiter  resista- 
tur, (et  fortitudine  opus  erit)  exercitatione  aut 
occupatione  modica,  spatio  circiter  horae  desinit. 

B 

nec  aliquid  relinquit  molestiarum  quae  indulgen- 
tiam semper  sequuntur.  Palpitatio  cordis,  plus 
minusve  dyspnaeae,  et  pulsus  debilis,  hunc  mor- 
bum fere  comitantur , mens  quoque  aliquid  soliti 
acuminis  amittit.  Morbo  ingravescente,  symp- 
tomata  molesta  augentur  omnia ; nausea  perpe- 
tua ; dolor  ventriculi  obscurus  ; alvus  astricta, 
sed  nonnunquam  soluta ; faeces  atrae  et  foetidae ; 
symptomata  ad  caput  pertinentia  multum  aggra- 
vantur; oculorum  acies  hebescit;  dilatatur  pu- 
pilla ; tinniunt  aures ; spiritus  male  olet ; lingua 
squalet,  aret,  et  crusta  obducitur ; respiratio  fit  | 
rapida,  cum  tussi,  et  singultu  frequenti ; cor  nunc  i 
violentius  palpitat ; pulsus  frequentiores  et  debi- 
liores sunt ; algent  extrema ; et,  partibus  solidi= 
generaliter  laxatis,  copia  praeter  naturam  fluunt  , 
saliva  et  urina.  i£grum  haud  raro  hypochon-  ^ 
driasis  invadit  ; remedium  desperat  : Vultus  i 

mcestus,  pallidus,  aridus,  justum  animi  statum  | 
prodit ; alacer  olim  et  comis,  nunc  morosu=  et  a?-  ^ 
per  est ; offensa  levissima  iracundiam  incendunt, 
et  in  culpas  venia  indignas  amplificantur;  donee  ; 
sibi  ac  suis  pariter  infestus,  impellitur  ut  mor- 
tem sibi  consciscat ; vel  si  hunc  dirum  effugiat 
exitum,  maneatque  morbus,  jecinoris  caeterorum-B 

que  viscerum  functiones  multum  impediuntur,  et 
horum  tumores,  aut  debilitas  inveterascens,  hydro- 
pe,  vel  febre  hectica  inducta,  finem  miseriis  im- 
ponit. 


CAUSAE  REMOTAS. 


Has  Cullenus  bipartito  divisit ; in  eas,  scili- 
cet, quae  directe  agunt,  ipsum  debilitantes  ven- 
triculum ; et  in  eas  quae  totum  corpus,  vel  singu- 
las partes  afficiunt,  sed  quae  ad  ventriculum  ip- 
sum effectus  noxios  ultimo  extendunt. 

E rebus  quae  ventriculum  ipsum  debilitant, 
nullae  narcoticis  valentiores  sunt.  Ad  hoc  miro 
modo  conferunt  opium,  et  liquores  ardentes  ; 
haec  inter  se  magnam  habent  similitudinem  mo- 
do agendi : Primo  exhilarant  stimulantque  ; col- 
lapsu pari  semper  sequendae.  Effectus  exitiales 
gignere  videtur  opium,  ventriculi  vires  hebetan- 
do, et  secretiones  corrumpendo  ; ad  hoc,  liquo- 
res ardentes  jecur  maxime  afficiunt,  quippe  qui 
duritiem  et  obstructionem  huic  visceri  afferant. 
Tabacum  nervos  praecipue  videtur  afficere  ; man- 
ducatum, salivam  quoque  tam  necessariam  ad 
concoctionem  rite  praestandam,  consumit : Pul- 

vis  necnon  in  nares  haustus,  morbi  causa  fieri 
potest ; quippe  cujus  haud  parva  portio  non- 
numquam in  ventriculum  absorpta  sit.  Medica- 
menta  cathartica  vel  vomitoria,  frequentius 
sumpta,  ut  et  amara,  aromatica,  et  stimulantia, 
ventriculum  semper  debilitant,  et  quoque  inci- 
tant ut  plus  cibi  capiat  quam  bene  concoquere 

- 

possit. 

Thea  et  caffea,  partim  quia  calidae  bibuntur, 
fortasse  quia  vim  narcoticam  habent ; et  ullus 
quidem  liquor,  praesertim  calidus,  large  haustus, 
ventriculi  vires  semper  minuit.  Inter  causas  quae 
constitutionem  totam  afficiunt,  enumerare  licet 
vitam  sedentariam,  studiumque  intensum;  haec 
semper  torporem  intestinorum  inducunt,  secre- 
tiones minuunt ; ac  si  haec  evitemus,  et  curae  sa- 
tis alvi  statui  adhibeamus,  dyspepsiae  acces- 
sum saepe  potuimus  removere.  Graves  animi 
motus  haud  parum  secretiones  afficiunt,  et,  ut 
Gregorio  placet,  ad  hunc  morbum  in  gravis- 
sima et  manente  forma  inducendum,  prorsus  suf- 
ficiunt: nimia  quoque  in  rebus  venereis  indul- 
gentia idem  efficit,  propter  magnum  testiculi 
cum  ventriculo  consensum,  “ nam  omne  animal 
•*  post  coitum  triste.”  Nonne  conjicere  licet, 

mala  dyspeptica,  aetate  pubertatis  tam  saepe  oc- 
currentia, quodammodo  pendere  posse,  a muta- 
tione quae  in  hoc  organo  isthuc  aetatis  fit  ? Eb- 
rietate frequente,  dieta  parca,  vel  si  diu  et  saepe 
versemur  in  aere  humido  frigidoque,  vel  statim 
post  cibum  captum  vehementer  nos  exerceamus, 
concoctio  vitiabitur. 


CAUSA  PROXIMA. 

Medicis  varie  placuit,  atoniam  in  fibris  ven- 
triculi musculosis,  succum  gastricum  vitiatum, 
aut  nimis  parce  secretum,  fuisse  proximam  cau- 
dam ; et  ea  singula  aut  conjuncta  hunc  morbum 
inducere  posse. 

Primam  tantum,  Cullenus  proximam  causam 
dyspepsiae  agnoscere  vult,  jureque  affirmat,  ex 
debilitate  fabricae  musculosae  omnes  alias  causa* 
oriri  posse.  Ipse,  plus  semel,  quum  corpus  ho- 
minis dyspepsia  afflicti  concusserim,  res  in  ven- 
triculo contentas  crepitare  audivi,  haud  aliter  ac 
si  aqua  in  utre  agitata  esset.  Juvenem  nuper  vi- 
di, qui  hac  de  causa  credidit,  se  hydrothorace 
asgrotare.  Nullum  talem  strepitum  in  sano  e§t 

audire  ; quia,  ventriculus  ingesta  haud  parva  vi 
complectitur. 

E causis  remotis,  quas  jam  diximus  conferre  ad 
causam  proximam  parandam,  atoniam  scilicet 
fibrarum  ventriculi  musculosarum  ; multorum 
sensuum  molestorum  qui  dyspepsiam  comitan- 
tur ; rationem  reddere,  in  promptu  est.  Sensui 
nimirum  ponderis  ex  hoc  oriri  potest,  quod  fibra; 
debiles  ventriculi,  ingesta  non  reque  ac  in  sano 
sustineant.  Massa  alimentaria  diutius  justo  m 
ventriculo  detenta,  fermentescens,  et  generans 
acidum  carbonicum,  flatum  ructumque  inducit. 

Cardialgiam  et  gastrodyniam  facessit  massa; 
acrimonia,  contractione  spasmodica  et  abnormi 
fibrarum  musculosarum  ab  irritatione  insolita:- 
Capitis,  cordis,  et  pulmonum,  affectuum  sympto- 
maticorum, ratio  quaerenda  est  in  miro  consensu 
qervoso  ventriculi  cum  reliquo  corpore.  Alvi 
pigrities  hujus  morbi  fere  semper  comes,  pendere 
potest  ab  atonia,  seu  debilitate,  serpente  per  totum 
cursum  tubi  intestinalis. 

CAUSJE  PRiEDISPONENTES. 

sunt,  et  ^d  duo  capita  fere  refer- 


paucae 

endse,  Juventutem  et  Temperamentum  Sangui- 
neum. 


DIAGNOSIS* 

Ut  hunc  morbum  a hypochondriasi  dignosca- 
mus, aegri  temperamentum  et  aetatem  maxime 
spectare  oportet.  Juvenes  dyspepsia  invadit  ; 
et  aetate  provectioribus  plerumque  levatur.  Ma- 
jorum natu  hypochondriasis  est,  et,  annis  laben- 
tibus,  fere  semper  augetur.  Dyspepsia  sangui- 
neis incidit,  quorum  fibrae  irritabiles,  color  pul- 
cher, crines  flavi,  oculi  caerulii.  Hypochondriasis 
melancholicis,  quibus  fibrae  firmae,  et  rigidus  cor  - 
poris habitus  est,  color  fuscus,  capilli  et  oculi  ni- 
gri. Inter  dyspepsiam  et  scirrhum  pylori  utilis 
est  diagnosis,  quum  de  hoc  morbo  minime  sperare 
liceat,  et  si  inter  hos  duo  accurate  dignoscere  pos- 
simus, nobis  multum  negotii,  et  aegris  fastidium 
et  molestia  medicamenta  inutilia,  fortasse  noxia, 
capiendi,  cavebitur.  Scirrhum  pylori  plus  doloris 
perpetui  et  aciditatis,  quam  dyspepsiam  comita- 
tur ; post  cibum  captum  vomitus  sesquihora  ple- 
rumque sequitur  ; manu  apposita  tumor  scirrhoses 

saepe  percipi,  potest ; et  in  casibus  vetustis  tumor 
usque  ad  umbilicum  tendit.  In  morbis  arthri- 
ticis aut  calculosis,  in  hepatitide,  chlorosi,  amme- 
norhoea,  et  hysteria,  ventriculus  fere  scmper  affi- 
citur : Sed  quum  hi  suis  propriis  signis,  distincte 
definiantur;  et  quum  ibi  dyspepsia  fiat  affectio 
symptomatica,  de  liis  plura  dicere  nequaquam 
necesse  est. 


PROGNOSIS. 

In  Juventutibus,  et  quibus  corporis  constitutio 
aliter  bona  sit,  prognosis  secunda  est ; quippe, 
tetate  progrediente,  symptomata  multa  leviora 
fiunt,  et  tandem  prorsus  vanescunt : sin  autem 
aetate  *provectus  sit  aeger,  si  sub  alieno  Jove  habi- 
taverit, et  genio  indulgere  assueverit,  minus  felix 
prognosis  erit ; tum  enim  jecoris  aliorumque  vis- 
cerum vitia  forsan  causae  excitantes  evadent ; et 
hydropes,  caeterique  morbi,  qui  ab  affectione  or- 
ganica principum  viscerum  pendent,  aegri  filum 
vitale  praecidere  expectentur.  Ex  mala  chyli 
praeparatione  in  dyspepsia,  conjicere  licet,  ad  vis- 
cerum, et  glandularum  lymphaticarum  obstrue- 

tiones  futuram  esse  proclivitatem.  Itaque  vide- 
mus homines  strumoso  habitu,  quibus  hae  ob- 

% 

rstructiones  saepissime  occurrunt,  plus  minus  affici 
debilitate  organorum  qua.*  concoctioni  inserviunt. 


MORBI  REMEDIA. 

HiEC  ad  tria  capita  retulit  Cullenus  ; Imo , 
'Causarum  remotarum  evitationem;  2do,  Symp- 
: tornatum  levamen,  quae  morbum  graviorem  red- 
dunt, et  3 tio.  Toni  ventriculi  restitutionem. 

Imo , Qua  ratione  causae  remotae  depelli  pos^ 
sint,  in  promptu  erit  iis  qui  has  causas  attente 
;respiciant.  Intemperantia  et  luxuriae  sedes  aegro 
vitandae  sunt,  et  Venus  cum  Pandorae  arca  quam 
secum  affert.  Quam  raro  in  duris  rusticis  hunc 
morbum  videmus ! saepius  in  plebe  operaria  ur- 
bis, ubi  vitium  et  pravitas  latius  regnant,  saepis- 
sime autem  in  divitibus  et  luxuriosis.  Porro, 
quanto  vegetiora  et  validiora  sunt  animalia  in- 
domita, aliis  ejusdem  speciei  quae  mansuefacta 
sint  ? etiam  generi  humano  adhuc  rudi  et  in- 
culto, dyspepsia,  ni  fallor,  incognita  est. 

c 

2 do,  Levamen  symptomatum  gravissimorum. 
Licet  haec  non  metuenda  sint  quasimultum  periculi 
afferentia,  curam  tamen  haud  minimam  sibi  requi- 
runt, quippe  quae  molestiam  et  dolorem  creent,  et 
ad  tonum  ventriculi  magis  relaxandum  pertineant. 
Anorexia  et  nausea  saepe  inducuntur  ab  onere  ci- 
bi vitiati  et  parum  solubilis  in  ventriculo  detento, 
postquam  res  magis  solubiles,  recentius  ingesta?, 
exinanitae  sunt : Excitans  causa  haec  saepius  est 
dyspepsiae  accessus  subiti  et  temporarii,  cui  no- 
men bilis  impositum  est ; sin  autem  hominibus 
persuaderi  posset  cibariorum  conditorum  mino- 
rem copiam  sumere,  et  misturas  pauciores,  rarius 
de  bili  erat  querendum.  In  tali  casu  medicamen- 
ta vomitoria  utilia  futura  sunt ; nec  etiam  nunc, 
nisi  mitissima,  et  parce,  utenda  sunt.  Optimum 
fortasse  sulphas  zinci,  quippe  quod  nullam  nau- 
seam excitet,  et  effectus  cujus  cito  cessent.  Vo- 
mitoriorum viceni  saepe  praestant  cathartiea 
lenia,  motum  peristalticum  ventriculi  et  intes- 
tinorum augent,  sordesque  mde  deorsum  depel- 
luntur. 

Vomitus  optime  levabitur  potione  effervescente 
et  opio  j hoc  potius  per  anum  injecto,  quod  ita 

effectus  noxii  minus  sentiuntur,  quam  si  in  ipsum 
ventriculum  devoratur. 

Cardialgia  quae  non  solum  ipsa  symptoma  mo- 
lestissimum est,  sed  morbum  fovere  juvat,  sum- 
ima  cura  levanda  est.  Optima  hoc  efficitur  ab  al- 
ikalis  et  terris  absorbentibus.  Potassae  vel  sodae 
carbonas  omnibus  praestat.  Forma  nuper  insti- 
ttuta  praebendae  magnesiae,  puta  in  solutione  re- 
tenta, ope  acidi  carbonici  remedium  est  efficax  : 
iRes  mucilaginosae  valent  tantum  ventriculum  ab 
■acrimonia  massae  fermentescentis  defendendo; 
caetera  remedia  acorem  destruunt. 

Omnibus  quantumvis  sanis  ventriculis,  quaedam 
.aciditas  inesse,  et  ad  concoctionem  etiam  neces- 
saria esse  videtur  ; hujus  autem  vis  nunquam 
itanta  est,  ut  sensus  molestos  creet.  Dyspepticos 
■quosdam  vidi,  quum  cardialgia  afficerentur,  et 
'quum  cibus  sumptus  acidissimus  factus  esset, 
iplus  cibi  sumere  ; quo  facto  totam  massam  ali- 
mentariam ad  justum  acorem  i-edegerunt ; et  con- 
coctio tunc  rite  progressa  est,  hoc  symptomate 
ion  recurrente. 

Actio  intestinorum  lentior,  consensu  semper  ad 
1 ventriculum  propagatur,  actionem  ejus  pigram 
eddens : Cura,  igitur  spectanda,  et  cito  removen- 
tia est ; ad  hoc  laxativa  catharticis  potiora  sunt ; 

ut  rheum,  aloes,  sennoe,  et  salium  neutralium,  mo- 
dicae portiones. 

3tio,  Tonus  ventriculi  restituendus.  Medica- 
menta ad  hoc  pertinentia,  ad  duo  capita  referen- 
da videntur,  \iiio,  Ea  quae  ventriculo;  2rfo,  Ea 
quae  universo  corpori  vigorem  suppeditant.  Sales 
omnes,  et  salinae,  ad  ventriculum  stimulandum 
plus  minus  valent ; ad  hoc  sodae  murias  est  impri- 
mis utile  : m acidis  quoque  stimules  perutiles 
habemus,  quippe  quae  vi  antizymica  fermenta- 
tionem  reprimant.  Sulph  uricum  efficacissimum 
est,  et  usum  aliorum  supervacaneum  reddit. 

Ferri  omnes  praeparationes,  valde  tonicae  et  sti- 
mulantes sunt ; murias,  sulphas,  et  carbonas  prae- 
cipitatus, cuncta  sunt  remedia  potentia : In  his 
adhibendis  nec  nobis,  nec  aegris  timendum  est, 
propter  atrum  foecum  colorem  ; quum  portio  vel 
minima  cujusvis  e ferri  praeparationibus  digesta 
ut  atramentum  nigra  reddunt.  Zinci  sulphas 
nuper  exitu  felicissimo  administratum  est,  por- 
tionibus grani  aliquoties  indiem  sumptis.  Ex 
amaris,  gentiana,  colomba ; ex  aromaticis,  cin- 
namomum, zinziber,  et  talis  amarae  et  aromaticae 
qualitatis  combinatio,  qualem  in  cinchona  ha- 
bemus, tonica  sunt  optima,  si  caute  adhibita; 

sive  tamen,  propter  vim  stimulantem,  deinde  de- 
bilitantem, sive  propter  vim  quandam  peculia- 
rem, serius  citius  tonum  ventriculi  laedunt. 

Sunt  qui  aliorum  animalium  succum  gastri- 
cum ut  remedium  proposuerunt ; et  si  aegro  ut 
sumat  persuaderi  possit,  ventriculum  in  suo  mu- 
nere fungendo  fortasse  juvet ; ita,  tamen,  ab  ali- 
quo hujusmodi  vorando  abhorret  animus,  ut  mi- 
nime expectandum  sit  hoc  remdUium  unquam 
multum  famae  consecuturum. 

Nunc  de  remediis  ad  corpus  universum  confir- 
mandum utendis  pauca  loquamur.  Horum  multo 
elficacissima  sunt,  exercitatio,  et  frigus  : .ZEgro 
multum  proderit  in  aere  frigido  versari  : Ptatio 
autem  optima,  qua  frigoris  effectibus  tonicis  frua- 
tur,  est,  in  balneum  frigidum,  se  identidem  im- 
mergendo. Actio  hujus  remedii  parum  intelligi- 
tur;  contemplatione  tamen,  et  experimento,  pari- 
ter discimus,  in  corpore  confirmando  frigidarium 
multum  valere.  Expediat  a principio  uti  aqua 
calente  70°,  et  calorem  pauiatim  minuere  ; quia 
balneum  frigidissimum  ab  initio  adhibitum,  ef- 
fectus nimis  violentos  induceret. 

Ionicorum  omnium  optimum  est  exercitatio  ; 
systematis  circulantis  vires  auget,  secretiones  et 

excretioncs  piro  modo  promovet,  thoracem  am- 
plificat, animum  exhilarat,  et  per  effectus  tonico» 
in  corpus  universum,  tantum,  ut  nihil  amplius, 
confert  ad  tonum  ventriculi  restituendum  : Ad 
vires  aegri  accurate  est  accommodanda,  nec  usque 
ad  fatigationem,  unquam  protrahenda.  Res  bene 
se  habebit,  si  aegro  botanices  aut  mineralogiae 
amorem  impertiri  possimus,  aut  alicujus  studii, 
in  quo  prosequendo  delectetur  pariter  ac  confir- 
metur, exercitatione  ambulandi,  qua  eum  versari 
oporteat : Vel  nullum  exercitationis  genus  utilius 
erit  horticultu,  nam,  “ Hinc  Sanitas .”  Si  has 
exercitationes  aegri  debilitas  vetet,  equitatio, 
gestatio,  et  frequens  lanulis  frictio,  succedanea 
fiant. 


DIETA. 

Remediorum  jam  dictorum  usu  diligenti  mul- 
tum, procul  dubio,  fieri  poterit : Multum  tamen 
efficiendum  manebit  justa  ad  dietam  attentione. 
Monet  Cullenus,  carnem  parum  ad  aciditatem 
proclivem  potius  quam  fruges  utendam  ; talia  ci- 
baria tamen,  non  diutius  sumi  possunt,  quin  mu- 

lationem  manifestam  in  statu  fluidorum  indu- 
: icant,  et  ad  putredinem  in  toto  corpore  proclivi - 
; tatem.  Animalium  neque  juniorum  neque  senio- 
rum caro  est  preferenda,  quippe  quae  facilius  dis- 
solvatur. 

Arte  culinaria,  praeter  quam  simplex  Natura 
docet,  minus  solubiles  carnes  fiunt : Elixae  vel 
.assae  digestu  faciles,  faciliores  autem  in  craticula 
tostae,  quam  ullo  alio  modo  coquinatae.  Carnis  dc- 
ccoctio,  compluribus  variis  oleribus  additis,  Angli- 
ce  tirotfi,  digestu  difficilis  plerumque  invenietur: 
1 Leviter  et  recenter  salsa  caro  ventriculo  saepe  bene 
conveniet,  male  autem  diu  salsa,  et  fumata  pe- 
jus.  Panis  bene  fermentatus  alimentum  nutriens 
eet  facile  concoctum  est ; et  variandi  gratia,  coqua- 
; ttur  aut  aqua  simplici,  pauxillo  sacchari  addito, 

! aut  lacte,  si  convenire  inveniatur.  Oryza  quo- 
| 'due  cibum  facile  concoctum  et  alentem  praebet, 
i Monendus  est  aeger,  quam  minimum  potest  dilu- 
entium sumere  ; quod  nimia  fluiditas  multum 
impedire  concoctionem  saepe  videtur.  In  dys- 
pepsia saepe  maxima  proclivitas  est  ad  secretio- 
nem  augendam  muci  et  caeterorum  ventriculi 
«fluidorum  ; et  hac  diminuta,  aut,  quantum  a no- 
I nis  pendet,  non  aucta,  morbo  mederi,  vel  violen- 

tiam  ejus  saltem  minuere,  saepe  poterimus : Com- 
pluria animalia  quae  cibo  humi  do  vescuntur, 
nunquam  omnino  bibunt.  Si  potus  est  sumen- 
dus saluberrimus  forsan  aqua  pura  erit,  aut  cere- 
visia  vivida,  quae  gratum  stimulum  ventriculo  ad- 
hibebit. Si  cibariis  conditis  assueverit  aeger,  ab 
his  paulatim  est  abstinendus : Non  edere  hortan- 
dus est,  nisi  revera  esuriat : Sin  autem  appetitus 
diu  abfuerit,  devorando  paucos  bolos,  compenet, 
copiam  haud  aspernandam  sumi  posse. 

Ad  vestitum,  et  praecipue  ad  pedes  calidos  ha- 
bendos, cura  est  danda ; lanula  juxta  cutem  ge- 
renda ; et  multa  symptomata  morbi,  hac  simplici 
ratione,  Home  vidit  levata 

